

Ulica dr. Franje Tuđmana 5, 23232 NIN

Tel./fax. 023 264 196; www. vrtic-morska-vila.hr, OIB: 52231121132

**DJEČJI VRTIĆ „MORSKA VILA NIN**

**UPRAVNO VIJEĆE**

KLASA: 601-02/24-01/02

URBROJ: 2198-10-08-02-24-

Nin, 19. ožujka 2024. godine

**ZAPISNIK**

s  **19. sjednice**  Upravnog vijeća Dječjeg vrtića „Morska vila“ Nin održane **u utorak, 19. ožujka 2024**. godine s početkom u 12.15 sati u prostorijama Dječjeg vrtića „Morska vila“ Nin.

Prisutne članice i članovi Upravnog vijeća:

1. Ines Jakovčević – predsjednica Upravnog vijeća
2. Linda Maraš - član
3. Ivica Stulić – član
4. Toni Dražić – odsutan
5. Iva Mustać – članica – zapisničarka na sjednici

Ostali prisutni:

1. Irena Ćuk, ravnateljica Vrtića

**Dnevni red:**

1. Verifikacija zapisnika sa 17. i 18. sjednice Upravnog vijeća
2. Donošenje Odluke na temelju objavljenog natječaj za dvije (2) spremačice na određeno, puno radno vrijeme radi zamjene za bolovanje
3. Donošenje Prijedloga odluke o koeficijentima za obračun plaća
4. Donošenje Prijedloga pune mjesečne ekonomske cijene usluga Dječjeg vrtića Morska vila Nin (članak 5. Odluke o mjerilima za naplatu usluga Dječjeg vrtića Morska vila Nin)
5. Donošenje Odluke o imenovanju Komisije za primopredaju dužnosti ravnatelja
6. Razno

Jednoglasno s 4 glasa „ZA“ prihvaćen je dnevni red sjednice.

**Ad1.) Verifikacija Zapisnika s 17. i 18. sjednice Upravnog vijeća Vrtića**

Na zapisnik s 17. i 18. sjednice Upravnog vijeća nema primjedbi te su Zapisnici verificirani jednoglasno s četiri glasa „ZA“

**Ad2.) Donošenje Odluke na temelju objavljenog natječaja za dvije (2) spremačice na određeno, puno radno vrijeme radi zamjene za bolovanje**.

Izvjestiteljica: ravnateljica

Ravnateljica je obrazložila da su na natječaj objavljen u vremenu od 27.veljače do 06. ožujka 2024. godine na oglasnoj ploči i mrežnim stranicama HZZ I DV Morska vila za radno mjesto spremačice – 2 izvršitelja/ice pristigle dvije zamolbe i to Lucije Računice i Marijane Mustać.

Prijedlog ravnateljice je da se na radno mjesto spremačice prime:

**1. LUCIJA RAČUNICA** na određeno puno radno vrijeme, zbog bolovanja do povratka djelatnice na rad (zamjena za Ivu Šalov)

2. **MARIJANA MUSTAĆ** na određeno puno radno vrijeme, zbog bolovanja do povratka djelatnice na rad (zamjena za Patriciju Kolak)

**Jednoglasno s četiri glasa „ZA“ članovi Upravnog vijeća donijeli su Odluku da se na temelju objavljenog natječaja za dvije spremačice na određeno, puno radno vrijeme prime Lucija Računica (zamjena za Ivu Šalov) i Marijana Mustać (zamjena za Patriciju Kolak).**

**Ad3.) Donošenje Prijedloga Odluke o koeficijentima za obračun plaće**

**Izvjestiteljica: ravnateljica**

Ravnateljica je izvijestila da je potrebno temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama, a sukladno čl. 51 Zakona o predškolskom odgoju i obrazovanju, usklađenje koeficijenata sa onima propisanim Uredbom Vlade Republike Hrvatske od 22. veljače 2024. i to:

|  |  |
| --- | --- |
| RADNO MJESTO | KOEFICIJENT |
| RAVNATELJ/ICA VSS | 2,60 |
| RAVNATELJICA VŠS | 2,40 |
| PEDAGOGINJA  ODGOJITELJICA VSS | 2,01  2,01 |
| ODGOJITELJICA VŠS | 1,80 |
| ODGOJITELJICA/PRIPRAVNICA VŠS | 1,57 |
|  |  |
| ZDRAVSTVENA VODITELJICA /VŠS | 1,80 |
|  |  |
| POMOĆNIK ZA DJECU S TEŠKOĆAMA U RAZVOJU ILI KOMUNIKACIJSKI POSREDNIK    KUHARICA  POMOĆNA KUHARICA  DOMAR  SPREMAČICA | 1,25  1,30  1,06  1,25  1,06 |

Financijska sredstva za isplatu plaće iznosila bi 47.310,22€ mjesečno (godišnje 567.720,00€) , što je povećanje od 13.300,00€ mjesečno, odnosno 159.960,00€ godišnje u odnosu na dosadašnje plaće.

Član Upravnog vijeća g. Ivica Stulić istaknuo je da su koeficijenti za obračun plaća po novoj Uredbi visoki, a naročito koeficijent za ravnatelja, te da je potrebno s Osnivačem Vrtića utvrditi nove koeficijente.

**Ad4.) Donošenje Prijedloga pune mjesečne ekonomske cijene usluga Dječjeg vrtića Morska vila Nin (članak 5. Odluke o mjerilima za naplatu usluga Dječjeg vrtića Morska vila Nin)**

Izvjestiteljica: ravnateljica

Na temelju čl. 48. stavak 4. Zakona o predškolskom odgoju i obrazovanju (NN br. 10/97., 107/07., 94/13., 98/19, 57/22 ), članka 41. i 42. Državnog pedagoškog standarda predškolskog odgoja i naobrazbe (NN br.63/08 i 90/10) te čl. 4. Odluke Grada Nina o mjerilima za naplatu usluga DV Morska vila Nin KLASA: 601-02/19-20/4;URBROJ:2198/11-01/1-19-01 od 17. travnja 2019. godine, puna mjesečna cijena programa Vrtića za kalendarsku godinu izračunava se na osnovi ukupnog godišnjeg rashoda i procijenjenog godišnjeg broja korisnika usluga Vrtića. Punu mjesečnu cijenu usluga Dječjeg vrtića utvrđuje Gradonačelnik Grada Nina na prijedlog Upravnog vijeća Vrtića do 31. ožujka tekuće godine. Ekonomska cijena usluga utvrđena je 2019. godine za 10-satni boravak ( 4 obroka) i iznosi 252,00€, dok mjesečna cijena koju plaćaju roditelji iznosi 79,63€.

Ukupni godišnji rashodi (troškovi) iznose 476.343,00 € (III. izmjenama i dopunama financijskog plana za 2023. godinu,) dijeljeni s broj djece koji polazi Vrtić ( 94 djece), dolazi se do iznosa koliko košta smještaj djeteta u vrtiću. Ekonomska cijena predškolskog programa odgoja i obrazovanja Vrtića za 2024. godinu iznosi **380,00 €** mjesečno po djetetu.

Financijski pokazatelji Vrtića ukazuju da potrošnja hrane, materijalni izdaci i energija, prehrana djeca, a nabava didaktičke opreme i sitnog inventara i ostalo, nadilaze službene pokazatelje porasta troškova života, te je nužno povećati ekonomsku cijenu boravka djece u vrtiću.

Upravno vijeće Vrtića donijelo je Prijedlog Odluke o visini ekonomske cijene Vrtića i cijena roditeljskih uplata, koji se upućuje Osnivaču na razmatranje. Ukoliko mjesečna cijena koju plaćaju roditelji ostane 79,64€ potrebno je da dio materijalnih troškova snosi Grad Nin kao Osnivač Vrtića.

S obzirom da je 01. rujna 2024. godine planirano otvaranje još dvije odgojno –obrazovne skupine, te zapošljavanje novih djelatnika i upis 32 nove djece, ekonomska cijena boravka djece u Dječjem vrtiću sigurno će porasti**.**

**Ad5.) Donošenje Odluke o imenovanju Komisije za primopredaju dužnosti ravnatelja**

**Izvjestiteljica: ravnateljica**

Ravnateljica je obrazložila da sukladno članku 42. Statuta Dječjeg vrtića Morska vila Nin i Zakona o fiskalnoj odgovornosti i primopredaji (N.N. br. 111/18 i 83/23), Upravno vijeće Vrtića treba donijeti Odluku o imenovanju Komisije za primopredaju dužnosti ravnatelja.

Imenuje se Komisija za primopredaju dužnosti ravnatelja koja se sastoji od 3 člana u sljedećem sastavu:

1. Ines Jakovčević - član ( zapisničarka )
2. Iva Mustać - član
3. Monika Čvrljević – član

**Članovi Upravnog vijeća s četiri glasa „ZA“ imenovali su Ines Jakovčević, Ivu Mustać i Moniku Čvrljević za Komisiju za primopredaju dužnosti ravnatelja**.

Sjednica je završila u 13.30. sati

Zapisničarka: Predsjednica Upravnog vijeća:

Iva Mustać Ines Jakovčević